ক্যালিফোর্নিয়ার লস অ্যাটলসে বর্তমানে সার্গেই ব্রিন বসবাস করছেন। স্নাতকোত্তর পড়া শেষ হবার পর যদিও তিনি পিএইচডি করার জন্য ভর্তি হয়েছিলেন, কিন্তু সেই পিএইচডি তাঁর শেষ করা হয়ে উঠেনি। ২০০৮ সালে তিনি স্ট্যানফোর্ড বিশ্ববিদ্যালয় থেকে কম্পিউটার বিজ্ঞানে পিএইচডি ডিগ্রি অর্জনে বিরতি গ্রহন করছেন। ২০১৫ সালের মার্চ মাস পর্যন্ত তাঁর মোট সম্পদের পরিমাণ ২৯.৫ বিলিয়ন মার্কিন ডলার। ২০০৯ সালে ফোর্বস্‌ সাময়িকী যৌথভাবে তাঁকে পৃথিবীর পঞ্চম ক্ষমতাবান ব্যক্তি হিসেবে ঘোষণা করে। এছাড়াও সার্গেই ব্রিন এমআইটি টেকনোলজি রিভিউ টিআর১০০ এর ঘোষণা অনুযায়ী ৩৫ বছরের কম বয়সী ১০০ জন আবিষ্কারকের তালিকায় আসেন। ২০১৪ সালে ব্যক্তিগত ৩০ বিলিয়ন মার্কিন ডলার সম্পত্তির মালিক হিসেবে ফোর্বস্‌ সাময়িকি সার্গেই ব্রিনকে বিশ্বের ২০তম ধনী ব্যক্তি হিসেবে স্বীকৃতি দেয়।